VIDEO Vlad Voiculescu: Nu voi merge mai departe cu candidatura. E păcat că avem un candidat susținut de multe partide, dar ales pe din dos, în spatele ușilor închise, după interesele unui șef de partid sau al altuia / Voi candida pe lista pentru Consiliul general. Alianța USR PLUS va merge mai departe

Vlad Voiculescu și-a anunțat vineri retragerea din cursa pentru Primăria Capitalei, după ce PNL a decis să susțină candidatura lui Nicușor Dan.

El a criticat modul ”netransparent” în care s-au purtat negocierile între PNL și Nicușor Dan, spunând că ”e păcat că avem un candidat susținut de multe partide dar ales pe din dos, în spatele ușilor închise, după interesele unui șef de partid sau al altuia”.

Voiculescu a mai precizat că va candida pentru un post de Consilier General, subliniind că Alianța USR PLUS va merge mai departe.

Principalele declarații ale lui Vlad Voiculescu:

Am primit în ultimele 24 de ore câteva mii de mesaje de încurajare. Am primit și multe întrebări

Am început să lucrez la proiectul pentru București de acum doi ani

Tot acest efort nu este despre un singur om

Avem o nouă realitate politică

Atât timp cât avem un candidat onest, care strânge susținerea unei majorități covârșitoare a partidelor de opoziție și avem siguranța că va câștiga, eu nu voi merge mai departe cu candidatura

În condițiile în care nu vorbim la București de un singur om, ci de o echipă în Consiliul general, eu nu dau un cec în alb PNL, aștept să văd negocierile

O parte din ele au fost făcute transparent

Cred că e păcat că nu am avut un proces la care să contribuie zeci de mii de bucureșteni

E păcat că avem un candidat susținut de multe partide, dar ales pe din dos, în spatele ușilor închise, după interesele unui șef de partid sau al altuia

Cât timp avem un candidat onest, cu șanse reale, nu voi sta în calea lui

Nicușor Dan a făcut uz de politică veche: înțelegere pe la spate în timp ce era într-o competiție directă. El s-a dus pe la spate la PNL. De ce a făcut PNL acest pas? Din același motiv pentru care la Iași îl susține pe Chirica

Atât timp cât candidatul desemnat e un om onest, și nu avem semnale că Nicușor Dan nu e onest, care a adunat susținerea partidelor, eu nu mă voi pune în calea lui

Accept că ceea ce s-a întâmplat ieri a redefinit realitatea politică de azi. La politică ne raportăm uitându-ne la ziua de azi.

Aștept să văd care este substanța acestei înțelegeri între Nicușor Dan și PNL, să văd ce a fost promis, ce s-a negociat, cum vor arăta echipele pentru București, pentru sectoare. Apoi vom vedea cu toții în ce constă înțelegerea cu PNL.

Voi candida pe lista pentru Consiliul general. Postul de viceprimar e unul care se negociază în Consiliul General

Mă simt dezamăgit de situație

Întrebat dacă e posibil ca PLUS să candideze separat: Noi știm să ierarhizăm lucrurile: interesul public, al oamenilor este pe primul plan, înaintea interesului de partid. Sper că nu vom vedea pe listele de candidați oameni certați cu legea, oameni care s-au servit din bugetul public.

Nicușor Dan și-a anunțat candidatura de mult timp. PNL a făcut această mișcare poate inteligentă pe termen scurt. Motivele PNL sunt clare: a vrut să destabilizeze alianța USR PLUS și să scoată la suprafață o oarecare vulnerabilitate.

E o vulnerabilitate pe care noi ne-am asumat-o vrând să facem o politică altfel.

În interesul oamenilor nu are cum să fie alegerea candidatului de către un șef de partid

Alianța va merge mai departe, fără îndoială.

Ce înțelegem cu toții prin politică veche înseamnă numire politică de directori, nu prin concursuri

Foto: Inquam Photos / Octav Ganea